CELEX: 62016TN0208
Language: et
Date: 2016-04-29 00:00:00
Title: Kohtuasi T-208/16: 29. aprillil 2016 esitatud hagi – Ranocchia versus ERCEA

4.7.2016   
            
            
               ET
            
            
               Euroopa Liidu Teataja
            
            
               C 243/38
            
         29. aprillil 2016 esitatud hagi – Ranocchia versus ERCEA
   (Kohtuasi T-208/16)
   (2016/C 243/42)
   Kohtumenetluse keel: itaalia
   
      Pooled
   
   
      Hageja: Graziano Ranocchia (Rooma, Itaalia) (esindaja: advokaat C. Intino)
   
      Kostja: Euroopa Teadusnõukogu Rakendusamet (ERCEA) (Brüssel, Belgia)
   
      Nõuded
   
   Hageja palub Üldkohtul:
   
               —
            
            
               tühistada Euroopa Teadusnõukogu Rakendusameti vaidekomisjoni 26. veebruari 2016. aasta otsus viitenumbriga Ares (2016)1020667 – 29/02/2016, millega lahendati ametlik vaie, mis on esitatud 22. detsembril 2016 professor José Labastida hinnangu peale, mis sisaldub 17. detsembri 2015. aasta kirjas viitenumbriga Ares (2015)5922529;
            
         
               —
            
            
               tühistada professor José Labastida hinnangut sisaldav 17. detsembri 2015. aasta kiri viitenumbriga Ares (2015)5922529 ja nimetatud dokumentidega seotud aktid, nende hulgas projektide loetelu, mille on heaks kiitnud ERC-Cog-2015 SH5-Cultures and Cultural Production töörühm ja mis on avaldatud ERCEA 12. veebruari 2016. aasta pressiteatega;
            
         
               —
            
            
               tühistada kõik asja ettevalmistavad ja selle tagajärjel vastu võetud aktid, samuti seonduvad aktid.
            
         
      Väited ja peamised argumendid
   
   Hageja põhjendab oma hagi väitega, et tegemist võimu kuritarvitamisega, kuna otsus on ilmselgelt ebamõistlik, et faktilisi asjaolusid on moonutatud ja seetõttu ei võetud ettepanekut vastu ja et on rikutud ettepanekute hindamist käsitlevaid ERCEA õigusakte.
   Valikumenetlustes esines rikkumisi nii objektiivses kui ka subjektiivses aspektis.
   Objektiivses aspektis on esitatud kaebus selle peale, et on väga suur ebakõla töörühma üksikliikmete hinnangute (äärmiselt positiivsed) ja lõpliku üldhinnangu vahel (ettepaneku tagasilükkamine), samuti on hindamiskriteeriume vääralt kohaldatud.
   Subjektiivses aspektis on esitatud kaebus selle peale, et ettepaneku tagasilükkamiseni viinud aktide ja faktiliste asjaolude kirjeldus on eksitav. Eelkõige rõhutatakse „tipptaseme” kriteeriumi ekslikku kohaldamata jätmist hindamise käigus.